Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CVIII. törvény
Paragraph Index: 1044

4. cikk Önkéntes jogsegély A Felek törvényeikkel, szabályaikkal és egyéb jogi eszközeikkel összhangban elõzetes kérés nélkül is segítséget nyújtanak egymásnak, ha úgy ítélik meg, hogy erre a vámjogszabályok helyes alkalmazása érdekében szükség van, amennyiben a következõkre vonatkozó információkat szereznek: – olyan tevékenységek, amelyek látszólag vagy ténylegesen vámjogszabályokat sértenek, és amelyek a másik Fél érdeklõdésére számot tarthatnak, – az ilyen tevékenységek végrehajtása során használt új eszközök és módszerek, – olyan áruk, amelyekrõl ismert, hogy vámjogszabály-sértés tárgyát képezik, – olyan természetes vagy jogi személyek, akikrõl alapos okkal feltételezhetõ, hogy vámjogszabályokat szegnek vagy szegtek meg, – olyan szállítóeszközök, amelyekrõl alapos okkal feltételezhetõ, hogy vámjogszabályt sértõ tevékenységek során használták vagy használhatják fel.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes